লাকসামে নির্বাচনী সহিংসতায় আহত আ’লীগ নেতার মৃত্যু
কুমিল্লার লাকসামে নির্বাচনী সহিংসতায় আহত আওয়ামী লীগ নেতা মোহাম্মদ ফয়জুল্লাহ (৪৫) মারা গেছেন। 







বুধবার রাতে ঢাকা মেডিকেল কলেজ হাসপাতালে (ঢামেক) চিকিৎসাধীন তার মৃত্যু হয়।




মোহাম্মদ ফয়জুল্লাহ লাকসাম উপজেলার বাকৈই ইউনিয়ন আওয়ামী লীগের সহসভাপতি।
একাদশ জাতীয় সংসদ নির্বাচনের দিন জেলার লাকসাম উপজেলার ১নং বাকই ইউনিয়নের কৈত্রা ভোটকেন্দ্রে বিএনপিকর্মীদের হামলায় তিনি আহত হয়েছিলেন বলে পরিবারের পক্ষ থেকে অভিযোগ করা হয়েছে। 
লাকসাম থানার ওসি মনোজ কুমার পাল জানান, গত ৩০ ডিসেম্বর সংসদ নির্বাচনের ভোট চলাকালে বাড়ির পাশে কৈত্রা সরকারি প্রাথমিক বিদ্যালয় ভোটকেন্দ্রে বিএনপিকর্মীদের হামলায় আহত হয়েছিলেন ফয়জুল্লাহ। 
তাকে উদ্ধার করে প্রথমে কুমিল্লার একটি হাসপাতাল ভর্তি করা হয়। পরে অবস্থা আশঙ্কাজনক হওয়ায় তাকে ঢাকা মেডিকেল কলেজ হাসপাতালে ভর্তি করা হয়।  সেখানে বুধবার রাতে চিকিৎসাধীন তার মৃত্যু হয়।

কুমিল্লার লাকসামে নির্বাচনী সহিংসতায় আহত আওয়ামী লীগ নেতা মোহাম্মদ ফয়জুল্লাহ (৪৫) মারা গেছেন।